  Туспуктэм: Руслан Нуриахметов Наталия Сильвестрова Туэ гужем Удмуртиын нылпиослы 13 санаторийёсын но 16 карсьӧр лагерьёс, ужанъя но шутэтсконъя 23 лагерь, 472 школа лагерь ужалоз. Тазамытон кампаниез 1-тӥ инвожое кутскыны малпало. Со сярысь элькунысь тӧролэн но кивалтэтлэн пресс-службазы ивортӥз. Оглом пӧртэм ӧръёсъя – спорт, творчество, дышетон, патриотической, IT но мукет – 200 пала профильной сменаосты ортчытозы. Эпидемилы пумит ортчытӥськись вань ватсан ужрадъёсты быдэстыса, карсьӧр но санаторно-оздоровительной лагерьёсты 100 процентлы тырмытозы. « Лагерьысь юртъёсты но котырзэс ватсаса дезинфицировать карон, нимаз утиськон арбериосты кутон, карсьӧр лагерьёсын ужасьёслэсь котькуд смена азьын тест но анализ басьтон одно ик быдэстоно куронэн кыле » Ирина Крохина, Удмуртиысь дышетонъя но тодосъя министрлэн нырысетӥ воштӥсез Тодэ вайытом, Ижкарын пиналъёслы 74 школа лагерь ужалоз. Тегъёс: гужем шутэтскон пиналъёс Удмуртия  